Oficiālais Vēstnesis L 236 , 23/09/2003 Lpp. 0816 - 0817



7. NODOKĻU POLITIKA 1. 31977 L 0388: Padomes Sestā direktīva 77/388/EEK ( 1977. gada 17. maijs) par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 13.6.1977., 1. lpp.), kurā jaunākos grozījumus izdara: - 32002 L 0038: Padomes 7.5.2002. Direktīva 2002/38/EK (OV L 128, 15.5.2002., 41. lpp.). a) Atkāpjoties no Direktīvas 77/388/EEK 12. panta 3. punkta a) apakšpunkta, Igaunija var līdz 2007. gada 30. jūnijamsaglabāt samazinātu pievienotās vērtības nodokļa likmi, kas nav zemāka par 5 %, attiecībā uz siltumenerģiju, ko piegādā fiziskām personām, mājokļu kooperatīviem, dzīvokļu kooperatīviem, baznīcām, reliģiskajām draudzēm, iestādēm vai organizācijām, kuras finansē no valsts, lauku rajonu vai pilsētu pašvaldību budžeta, kā arī attiecībā uz kūdras, kurināmā brikešu, akmeņogļu un malkas piegādēm fiziskām personām; b) Piemērojot Direktīvas 77/388/EEK 28. panta 3. punkta b) apakšpunktu, Igaunija var saglabāt atbrīvojumu no pievienotās vērtības nodokļa pasažieru starptautiskajiem pārvadājumiem, kas minēti direktīvas F pielikuma 17. punktā, kamēr nav izpildīts direktīvas 28. panta 4. punktā izklāstītais nosacījums vai kamēr tādu pašu atbrīvojumu piemēro kāda no pašreizējām dalībvalstīm, atkarībā no tā, kurš termiņš beidzas agrāk. 2. 31990 L 0435: Padomes Direktīva 90/435/EEK ( 1990. gada 23. jūlijs) par kopēju nodokļu sistēmu, kas piemērojama mātes uzņēmumiem un meitas uzņēmumiem no dažādām dalībvalstīm (OV L 225, 20.8.1990., 6. lpp.), kurā jaunākos grozījumus izdara: - 11994 N: Akts par pievienošanās nosacījumiem un Līgumu pielāgojumiem — Austrijas Republikas, Somijas Republikas un Zviedrijas Karalistes pievienošanās (OV C 241, 29.8.1994., 21. lpp.). Atkāpjoties no Direktīvas 90/435/EEK 5. panta 1. punkta, Igaunija var laikā, kamēr tā uzliek ienākuma nodokli sadalītajai peļņai, neuzliekot nodokli nesadalītajai peļņai, un ilgākais līdz 2008. gada 31. decembrim, turpināt uzlikt minēto nodokli sadalītajai peļņai, ko Igaunijas meitas uzņēmumi izmaksā saviem mātes uzņēmumiem, kuri reģistrēti citās dalībvalstīs. 3. 31992 L 0079: Padomes Direktīva 92/79/EEK ( 1992. gada 19. oktobris) par nodokļu saskaņošanu cigaretēm (OV L 316, 31.10.1992., 8. lpp.), kurā jaunākos grozījumus izdara: - 32002 L 0010: Padomes 12.2.2002. Direktīva 2002/10/EK (OV L 46, 16.2.2002., 26. lpp.). Atkāpjoties no Direktīvas 92/79/EEK 2. panta 1. punkta, Igaunija var līdz 2009. gada 31. decembrim atlikt vispārējā minimālā akcīzes nodokļa uzlikšanu mazumtirdzniecības cenai (iekļaujot visus nodokļus) cigaretēm vispieprasītākajā cenu kategorijā, ar nosacījumu, ka šajā laikposmā Igaunija pakāpeniski pielāgo savas akcīzes nodokļa likmes vispārējam minimālajam nodoklim, kas paredzēts direktīvā. Neskarot 8. pantu Padomes Direktīvā 92/12/EEK par vispārēju režīmu akcīzes precēm un par šādu preču glabāšanu, apriti un uzraudzību [4], un informējot Komisiju, dalībvalstis var laikā, kamēr tiek piemērota iepriekš paredzētā atkāpe, attiecībā uz cigaretēm, ko šajās valstīs varētu ievest no Igaunijas, papildus nemaksājot akcīzes nodokli, saglabāt tādus pašus kvantitatīvos ierobežojumus, kādi tiek piemēroti ievešanai no trešām valstīm. Dalībvalstis, kas izmanto šādu iespēju, var veikt vajadzīgās pārbaudes, ar nosacījumu, ka šādas pārbaudes neiespaido iekšējā tirgus pareizu darbību. 4. 31992 L 0080: Padomes Direktīva 92/80/EEK ( 1992. gada 19. oktobris) par nodokļu saskaņošanu tabakas izstrādājumiem, kas nav cigaretes (OV L 316, 31.10.1992., 10. lpp.), kurā jaunākos grozījumus izdara: - 32002 L 0010: Padomes 12.2.2002. Direktīva 2002/10/EK (OV L 46, 16.2.2002., 26. lpp.). Atkāpjoties no Direktīvas 92/80/EEK 3. panta 1. punkta, Igaunija var līdz 2009. gada 31. decembrim atlikt vispārējā minimālā akcīzes nodokļa piemērošanu smēķējamai tabakai. Neskarot 8. pantu Padomes Direktīvā 92/12/EEK par vispārēju režīmu akcīzes precēm un par šādu preču glabāšanu, apriti un uzraudzību [4], un informējot Komisiju, dalībvalstis var laikā, kamēr tiek piemērota iepriekš paredzētā atkāpe, attiecībā uz smēķējamo tabaku, ko šajās valstīs varētu ievest no Igaunijas, papildus nemaksājot akcīzes nodokli, saglabāt tādus pašus kvantitātes ierobežojumus, kādi tiek piemēroti ievešanai no trešām valstīm. Dalībvalstis, kas izmanto šādu iespēju, var veikt vajadzīgās pārbaudes, ar nosacījumu, ka šādas pārbaudes neiespaido iekšējā tirgus pareizu darbību. [4] OV L 76, 23.3.1992., 1. lpp. Direktīva, kurā jaunākie grozījumi izdarīti ar Padomes Direktīvu 2000/47/EK (OV L 193, 29.7.2000., 73. lpp.). --------------------------------------------------